stanford-oval/wikipedia huggingface dataset:
צפירה גרבלסקי-ליכטמן
ביוגרפיה

נולדה בירושלים. אמה, אורה גרבלסקי, עמדה בראש הקורסים להכשרת מורים למבוגרים במכללה ע"ש דוד ילין בירושלים, ואביה יחיאל גרבלסקי, בעל מפעל לשיש בירושלים.
למדה בבית ספר יסודי "בית הילד" ובתיכון "בית חינוך" בירושלים.
במסגרת השירות הצבאי שירתה כקצינת חינוך של החי"ר בבית-ספר לקצינים (בה"ד 1). במהלך השירות כתבה חוברת הדרכה על "אביב נעורים" שהופצה בכל בסיסי צה"ל.
בשנת 1995 השלימה תואר ראשון בחוג לתקשורת ועיתונאות ובחוג לחינוך באוניברסיטה העברית בהצטיינות יתרה. בשנת 1996 השלימה לימודי תואר שני בתקשורת ועיתונאות ובפסיכולוגיה חברתית, בהיקף הנדרש למסלול ישיר לדוקטורט בהצטיינות יתרה.
בשנת 2003 קיבלה תואר דוקטור בתקשורת מהאוניברסיטה העברית בירושלים. עבודת הדוקטור הייתה בנושא: "הלימה ואי-הלימה בדפוסי תמיכה וערעור בתקשורת הלא-מילולית ובתקשורת המילולית באינטראקציה בין אישית", בהנחיית פרופ' שושנה בלום-קולקה וד"ר יעקב שמיר.
הייתה מרצה בכירה במחלקה לתקשורת ועיתונאות ובתוכנית לחקר סכסוכים ויישובם באוניברסיטה העברית בירושלים לתואר ראשון ולתואר שני בנושאי: תקשורת פוליטית מעשית; תקשורת לא-מילולית ותקשורת מילולית במדיה ובאינטראקציה בין אישית; אומנות השכנוע; משא ומתן; פסיכולוגיה חברתית בתקשורת.
כמו-כן היא מרצה בקריה האקדמית אונו בפקולטה למנהל עסקים, בתואר ראשון ובתואר שני (MBA), בפקולטה לחינוך וחברה, בקמפוס הכללי ובקמפוס החרדי ובפקולטה למקצועות הבריאות.
גרבלסקי מרצה בכנסי תקשורת בארץ וברחבי העולם. שימשה גם כיועצת תקשורת למנהלים ולפוליטיקאים בישראל ומופיעה רבות בתקשורת הישראלית.
גרבלסקי הייתה חברה במספר דירקטוריונים, ועדות וגופים ציבוריים, כגון: ועדת הפרס ל"יקיר ירושלים", דירקטור בערוץ הכנסת ועוד, כמו גם חברה בוועדות וגופים בינלאומיים ולאומיים של תקשורת, כגון: International Communication Association (ICA). Israel Communication Association (ISCA), Association for Israel studies (AIS).
תחומי התמחות עיקריים > מנהיגות אקדמית

פרופ׳ צפירה גרבלסקי-ליכטמן פרסמה בכתבי עת בינלאומיים. מאמריה זכו לפרסים עבור Top Papers Award, מטעם Interpersonal Division at the International Communication Association 2014; 2017. בחלק מהפרסומים היא כותבת יחידה, ובחלקם היא כותבת בשיתוף פעולה עם חוקרים אחרים. היא מנחה סטודנטים בתוכנית לתלמידים מצטיינים ולתזה, שזכו לפרסומים בעולם. תחומי המחקר שלה כוללים בין היתר: תקשורת לא-מילולית, תקשורת פוליטית, הקשר בין התקשורת המילולית לתקשורת הלא-מילולית, מגדר והבדלים בין-תרבותיים. בנוסף, היא מציגה במחקריה שיטות מחקר כמותיות אבל גם איכותניות. מדי שנה היא מרצה בכנסים בתחומים אלה בישראל ומחוצה לה.
בין השנים 1998–2021 זכתה זגרבלסקי-ליכטמן ברציפות בפרס מרצה מצטיינת באוניברסיטה העברית על כמה קורסים, ביניהם קורסי חובה לתואר ראשון; קורסי חובה לתואר שני; קורסי אבן פינה; וקורסי בחירה ייחודיים שהיא בנתה בתחומי מומחיותה האקדמיים. היא פיתחה שיטות הוראה שמשלבות רמה אקדמית גבוהה עם יישומים פרקטיים וחוויית למידה משמעותית.
תחומי התמחות עיקריים > מנהיגות מקצועית

גרבלסקי מייעצת בכישורי תקשורת אישיים לפוליטיקאים ולמנהלים בחברות גדולות במשק, הן במגזר הפרטי והן הציבורי, בנושאי תקשורת ניהולית וניהול משא ומתן; ייעוץ למנכ"לים של בנקים; מנכ"לים ויו"רים של חברות הייטק; מנכ"לים ובעלים של חברות תעשייתיות; ראשי ממשלה;[דרוש מקור: המקור הקיים אינו ממוקד מספיק] ראשי ערים; שרים; ניצבי המשטרה; מנהלים בכירים במשרדי ממשלה; מנהלים בכירים בשירות הביטחון הכללי. היא הופיעה בכנסים בישראל ומחוצה לה (כנס קיסריה; כנס הרצליה, הרצאות באו"ם וכו'); והופיעה באמצעי התקשורת: טלוויזיה, רדיו; מדיה אלקטרונית; רשתות חברתיות ומסיבות עיתונאים.
אותות, פרסים והצטיינות

2003-2023 - מדי שנה (ברציפות) מקבלת אות הצטיינות על הוראה, באוניברסיטה העברית בירושלים.
2016-2018 - נבחרה על ידי אגודת הסטודנטים באוניברסיטה העברית כמודל ביום האישה הבינלאומי.
2020 - קבלת פרס בינלאומי מהאגודה הבינלאומית לתקשורת – Top Paper Award המאמר הטוב ביותר בתחום של תקשורת מגדרית ומנהיגות.
2017 - קבלת פרס בינלאומי מהאגודה הבינלאומית לתקשורת – Top Paper Award המאמר הטוב ביותר בתחום של תקשורת בין-אישית.
2014 - קבלת פרס בינלאומי מהאגודה הבינלאומית לתקשורת – Top Paper Award בנושא הבדלים תקשורתיים ומגדר וכן בין אוכלוסיות ממעמד סוציו-אקונומי גבוה למעמד סוציו-אקונומי נמוך ומשמעויות יישומיות לצמצום פערים חברתיים.
2012 - קבלת פרס מרצה מצטיינת בקריה האקדמית אונו, בפקולטה למנהל עסקים.
קבלת פרס מיוחד למצטייני רקטור על כל התואר הראשון בתקשורת, בנוסף למלגות הצטיינות מדי שנה.
קבלת פרסי הצטיינות למצטייני רקטור, מלגות שכר לימוד ומלגות מחייה בתואר השני.
פרס על עבודה סמינריונית מצטיינת באוניברסיטה העברית.
קרן מחקר "האגודה הישראלית לקרנות מחקר וחינוך" – מענק מחקר, מענק מחייה וכתיבה.
מענקי מחקר ממכון סמארט של האוניברסיטה העברית בירושלים.
מענקי מחקר ממכון המחקר של הקריה האקדמית אונו.
2020 – קבלת פרס בינלאומי מהאגודה הבינלאומית לתקשורת, ICA:- International Communication Association
פרסומים אקדמיים בינלאומיים (רשימה חלקית)

פינקלשטיין, ע. וגרבלסקי-ליכטמן, צ. (2021). משבר הגירושין: הסתגלות רגשית וחברתית של מתבגרים להורים גרושים. קשת,
Grebelsky-Lichtman, T. (2021). Discrepant Verbal-Nonverbal Profile Theory: Making Sense of Contradicting Messages in Interpersonal Communication. In D. O. Braithwaite & P. Schrodt (Eds.) Engaging Theories in Interpersonal Communication, 3e. Routledge (In press).
Grebelsky-Lichtman, T., & Mabar, K. (2021). Female Politicians’ Gendered Communicative Structures: A Multimodal Combination of Masculine Verbal and Feminine Nonverbal Patterns, Israel Studies Review.
Grebelsky-Lichtman, T., & Finkelshtein, I. (2021). Adolescents in Divorced Families: The Interplay of Attachment Patterns, Family Environment, and Personal Characteristics. Journal of Divorce & Remarriage. In press (IF=0.8).
Grebelsky-Lichtman, T., & Katz, R. (2020). Gender effect on political leaders’ nonverbal communicative structure during the COVID-19 crisis. International Journal of Environmental Research and Public Health.
Grebelsky-Lichtman, T., Adato, Z., & Traeger, S. (2020). Extending Impression-Management theory: The need for privacy vs. the need to express information on instant messaging apps. Studies in Media and Communication, 8(1). doi:10.11114/smc.v8i1.4853
Grebelsky-Lichtman, T. (2019). Congruence of verbal and non-verbal behavior during parent-child interaction. In S. Smith & S. R. Wilson (Eds.) Reflections on Interpersonal Communication. Cognella Academic Publishing.
Grebelsky-Lichtman, T., & Katz, R. (2019). When a Man Debates a Woman:
Trump vs. Clinton in the first mixed gender presidential debates. Journal of Gender Studies, 28(6), 699-719.
הערות שוליים

↑  פרופ' צפירה ליכטמן-גרבלסקי, באתר הקריה האקדמית אונו
↑  מה אומרות התנועות שמאחורי המילים?, באתר חדשות 13, 2 באוקטובר 2016
↑  1559143205.pdf, docs.google.com
↑  Tsfira Grebelsky Lichtman, crmr-en.huji.ac.il (באנגלית)
1 2  Tsfira Grebelsky-Lichtman, smart.huji.ac.il (באנגלית)
↑  "למה התמונה של טראמפ במסיכה היתה כל כך דרמטית?", באתר www.israelhayom.co.il
↑  הפקולטה למדעי החברה, האוניברסיטה העברית | Faculty of Social Sciences HUJI - היא משלנו! ד"ר צפירה גרבלסקי-ליכטמן זכתה בפרס מרצה מצטיינת השנה, בפעם ה-21 ברציפות! גאים בך! | פייסבוק, באתר www.facebook.com
↑  ORCID, orcid.org
| --- | --- |
בקרת זהויות :  NLI: 987007264689405171  ISNI: 0000 0000 7038 7336  ORCID: 0000-0002-5511-6014  VIAF: 98008181   WorldCat (עם VIAF): 98008181
קווין פאנגוס

| --- | --- |

פאנגוס, 2021
 לידה:  26 בינואר 1993 (בן 31) הולנד לנדינג שבאונטריו, קנדה
 עמדה:  רכז
 גובה:  1.88 מטר
 מכללה:  אוניברסיטת גונזגה
 דראפט:  לא נבחר, 2015
 קבוצות כשחקן
 2015–2016   2016–2018   2018–2020   2020–2021   2021–2022   2022   2022-הווה:  גראן קנריה   ז'לגיריס קובנה   ברצלונה   זניט   קליבלנד קאבלירס   קליבלנד צ'ארג'   אולימפיה מילאנו
 הישגים כשחקן
 חמישיית העונה ביורוליג (2021)   חמישיית העונה השנייה ביורוליג (2018)   חמישיית העונה השנייה ביורוקאפ (2016)   2 זכיות באליפות ליגת העל הליטאית (2017, 2018)   2 זכיות בגביע הליגה הליטאית (2017, 2018)
קווין גוז'ף פאנגוס (באנגלית: Kevin Joseph Pangos, נולד ב-26 בינואר 1993) הוא כדורסלן קנדי-סלובני, המשחק כרכז בקבוצת ולנסיה מליגת העל הספרדית בכדורסל .
ראשית דרכו

פאנגוס נולד ב-26 בינואר 1993, בקנדה. בצעירותו כלל לא התעניין בכדורסל והחל כמו בני נוער קנדים רבים לשחק הוקי קרח, בו היו לו גם קשרים משפחתיים בעקבות דודו, אשר שיחק ב-NHL. הצלחתו של השחקן הקנדי סטיב נאש ב-NBA נתנה השראה לפאנגוס והוא החליט להתמקד בכדורסל, כאשר גם בענף ספורט זה משפחתו הצטיינה בעבר; אביו שיחק בעברו באוניברסיטת טורונטו, ואימו שיחקה באוניברסיטת מקמסטר. בראיון שהעניק בשנת 2013 לתקשורת הקנדית התייחס פאנגוס להשראה הגדולה שנאש העניק לו: "שמעתי שנאש היה זורק 500 פעמים לסל ביום, והחלטתי שגם אני צריך לעשות זאת".
קריירה מקצועית > קריירת מכללות

לקראת תחילת קריירת המשחק בתיכונים, קיבל פאנגוס הצעות ממספר מכללות ברחבי ארצות הברית בהן מישיגן, טמפל, נבדה, פורטלנד וסינסינטי. לאחר שהתייעץ עם ידיד משפחתו קלי אוליניק, החליט פאנגוס להצטרף לאוניברסיטת גונזגה. במהלך שנותיו באוניברסיטה נחשב פאנגוס לשחקן המוביל של הקבוצה והוביל אותה בקטגוריות סטטיסטיות רבות כגון נקודות, אסיסטים, חטיפות ודקות משחק.
קריירה מקצועית > גראן קנריה

ב-24 ביולי 2015 חתם פאנגוס לשנתיים בקבוצת גראן קנריה מליגת העל הספרדית והיורוקאפ. את עונת היורוקאפ הראשונה שלו סיים פאנגוס עם ממוצעים של 11.9 נקודות, 4.8 אסיסטים ו-1.6 ריבאונדים בכ-24 דקות משחק עם 51.2% ל-3. בליגת העל הספרדית סיים עם ממוצעים של 10.8 נקודות, 4.5 אסיסטים ו-2.3 ריבאונדים למשחק.
קריירה מקצועית > ז'לגיריס קובנה

לאחר עונה אחת בגראן קנריה, חתם פאנגוס בז'לגיריס קובנה מליגת העל הליטאית והיורוליג. בעונתו הראשונה במועדון הוביל את קבוצתו לזכייה באליפות הליגה הליטאית וזכייה בגביע הליטאי. בעונת 2017/2018 זכתה קבוצתו בפעם השנייה ברציפות בגביע הליטאי ובפעם השנייה בתולדותיה העפילה לפיינל פור היורוליג, לאחר שגברה 3–1 על אולימפיאקוס בסדרה של הטוב משלושה משחקים. בעונה זו היה פאנגוס לשחקן המפתח בקבוצתו וסיים את עונת היורוליג עם ממוצעים של 12.7 נקודות, 6 אסיסטים ו-2.7 ריבאונדים ב-34 דקות משחק.
קריירה מקצועית > ברצלונה

בשנים 2018–2020 שיחק בקבוצת ברצלונה.
קריירה מקצועית > זניט סנקט פטרבורג

בעונת 2020/2021 עבר לשחק במדי זניט סנקט פטרבורג הרוסית. באותה עונה נבחר לחמישיית העונה ביורוליג, לאחר שהעמיד ממוצעים של 13.5 נקודות ו-6.6 אסיסטים למשחק.
קריירה מקצועית > קליבלנד קאבלירס

בספטמבר 21 חתם על חוזה לשנתיים בקליבלנד קאבלירס מליגת ה-NBA. בתקופה זו ירוויח כ-3.5 מיליון דולר.
הערות שוליים

↑  Anderson, Kelli. "CANADA'S GOT TALENT". SI.com. נבדק ב-2018-04-27.
↑  "Herbalife Gran Canaria adds the point guard Kevin Pangos - Club Baloncesto Gran Canaria". Club Baloncesto Gran Canaria (בEuropean Spanish). 2015-07-24. נבדק ב-2018-04-27.
↑  "Zalgiris strengthens the squad with Kevin Pangos – Žalgiris". Žalgiris (באנגלית אמריקאית). 2016-07-15. נבדק ב-2018-04-27.
↑  "הסינדרלה: ז'לגיריס קובנה עלתה לפיינל פור | ישראל היום". ישראל היום. נבדק ב-2018-04-27.
↑  נצצו מעל כולם: נקבעה חמישיית היורוליג, באתר ערוץ הספורט, 21 במאי 2021
קוברה יורקת סינית

| קוברה יורקת סינית |
| --- | --- |
 קוברה יורקת סינית בתאילנד
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה
מין:: קוברה יורקת סינית
שם מדעי
 Naja siamensis ‏לאורנטי, 1768
תחום תפוצה


קוברה יורקת סינית, קוברה יורקת תאילנדית או קוברה יורקת שחורה-לבנה (שם מדעי: Naja siamensis) היא מין של קוברה יורקת ארס ממשפחת הפתניים החיה ברחבי דרום-מזרח אסיה בתאילנד (ומכאן שמה המדעי), קמבודיה, וייטנאם ולאוס ונראה שגם במיאנמר, אף שלא נרשמה תצפית.
מאפיינים

אורכה של קוברה בוגרת 0.9–1.2 מטר כשהשיא יכול להגיע ל-1.6 מטרים וצבעה אפור עד חום ושחור מוקף בכתמים לבנים והחזה בהיר מאוד, עם מעט כתמים על הצוואר והחזה. הסימן על צווארה דומה מעט למשקפיים. תפוצתה היא משדות ומישורים, דרך ג'ונגלים ועד למורדות הרים ולחורשים. הקוברה נמשכת לעיתים למגורי האדם, אשר מושכים גם מכרסמים קטנים.
הקוברה היא נחש לילי המתחבא במשך היום בין סלעים או צמחייה. אם היא מאוימת ביום היא תחפש מקלט במרחק מה, אך בלילה התנהגותה תוקפנית יותר והיא תנפח את צווארה ותירק ארס לעבר עיני התוקף. ארס זה מסוגל לעוור לחלוטין אם הארס לא יישטף, אך הוא לא הורג. אם התוקף לא מתרחק הקוברה תכיש אותו בניביה. הארס החודר למחזור הדם גורם לנמק ונפיחות באזור ההכשה ולשיתוק ופגיעה במערכת הנשימה. ללא נסיוב הקורבן ימות במהרה, מה שקורה במספר כפרים בהם אין נסיוב בנמצא.
קוברה זו דומה מאוד למינים קוברה מונוקלית או לקוברה סינית, והיא קרובה אליהם מבחינה טקסונומית.
הערות שוליים

↑  קוברה יורקת סינית באתר הרשימה האדומה של IUCN
ק.ק. ולוצלאווק

מועדון כדורסל ולוצלאווק או ק.ק. ולוצלאווק (בפולנית: Klub Koszykówki Włocławek או KK Włocławek), הידוע מטעמי חסות בשם אנוויל ולוצלאווק (Anwil Włocławek), הוא מועדון כדורסל פולני מהעיר ולוצלאווק, המשחק בליגת העל הפולנית וביורופקאפ.
המועדון זכה שלוש פעמים באליפות פולין בכדורסל ב-2003, 2018 ו-2019. המועדון זכה גם בארבעה גביעי פולין ושלושה תוארי הסופר קאפ הפולני.
במפעלים האירופים זכה המועדון באליפות הליגה הצפון אירופית וביורופקאפ.
היסטוריה

בעונת 2017–18, הקבוצה סיימה במקום הראשון בעונה הסדירה עם מאזן 24–8. בפלייאוף, אנוויל ניצחה ברבע הגמר את טורוב זגורצלץ ואת האלופה המכהנת ז'לונה גורה בחצי הגמר. ב-4 ביוני 2018, ווולוצלאווק זכתה בתואר האליפות השני שלה לאחר שניצחה את סטאל אוסטרוב ויילקופולסקי 65–73 במשחק 6 של הגמר. שחקן הקבוצה קמיל לשינסקי, שהעמיד ממוצעים של 10.8 נקודות ו-4.8 אסיסטים בסדרה, נבחר ל- MVP של הגמר.
בעונת 2018–19, ערכה ולוצלאווק את הופעת הבכורה שלה בליגת האלופות בכדורסל. בבית א', המועדון השיג מאזן 4–10 שלילי והוא לא עבר את העונה הסדירה. בפלייאוף היא הדיחה את המדורגת ראשונה בעונה הסדירה ארקה גדיניה בחצי הגמר, 3–2. בגמר, הקבוצה ניצחה את טורון בשבעה משחקים כדי לשמור על האליפות. במשחק 7 המכריע ניצחה ולוצלאווק 77–89 אף על פי שהמשחק היה בטורון.
בעונת 2022–23 ולוצלאווק זכתה לראשונה ביורופקאפ לאחר ניצחון בצמד משחקים על שולה באסקט.
בלוגו של המועדון מופיע כלב רוטוויילר. הלוגו כולל כוכב בלוגו עבור כל אליפות PLK.
תארים והישגים > תחרויות מקומיות

ליגת הכדורסל הפולנית
זכייה (3): 2003, 2018, 2019
סגנות (8): 1993, 1994, 1999, 2000, 2001, 2005, 2006, 2010
מקום 3 (4): 1995, 2009, 2020, 2022
חצאי גמר (6): 1996, 2002, 2004, 2007, 2013, 2016
הגביע הפולני בכדורסל
זכייה (4): 1995, 1996, 2007, 2020
סגנות (3): 2004, 2011, 2017
הסופר קאפ הפולני בכדורסל
זכייה (3): 2007, 2017, 2019
סגנות (2): 2018, 2020
תארים והישגים > תחרויות אירופיות

גביע ספורטה:
חצי גמר (1): 2002
רבע גמר (1): 2001
גביע קוראץ':
רבע גמר (1): 2000
יורופקאפ:
זכייה (1): 2023
הליגה הצפון אירופית:
זכייה (1): 2022
קוברה מונוקלית

| קוברה מונוקלית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה
מין:: קוברה מונוקלית
שם מדעי
 Naja kaouthia ‏לסון, 1831
תחום תפוצה


קוברה מונוקלית (שם מדעי: Naja kaouthia) היא מין של קוברה ממוצא דרום אסייתי הקרובה מאוד לקוברת המשקפיים ובעבר סווגה כתת-מין שלה. בדומה לקרובתה הממושקפת היא פופולרית בהופעות נחשים ברחבי אסיה, אף שהיא ארסית מאוד. היא קרויה על שם צורת המונוקל שעל עורפה.
מאפיינים

אורכה של הקוברה 1.35-1.5 מטר כשהגדולה ביותר הגיע לאורך 2.3 מטר. הקוברה אפורה כהה, חומה ושחורה עם בטן בהירה והיא בעלת מפרש עור רחב היכול להיפרש מצידי צווארה בעודה מתרוממת כדי להרשים יריבים בעוד זוג כתמים שחורים בולטים במרכז הצוואר הפרוש ותחתיו פס עבה ושחור לאורך הצוואר. הראש כהה עם עיניים גדולות ופה בהיר בעל לשון מפוצלת. הקוברה יכולה להצליף במהירות בתוקף המתקרב אליה בעזרת הורדה מהירה של הצוואר ושליחתו קדימה.
תפוצת הקוברה בטבע היא בביצות, שדות אורז, מנגרובים, בתות ויערות עד לגובה 1 ק"מ. היא מצויה במגוון סביבות אך צריכה מקווי מים בקרבתה. לעיתים רבות היא נמצאת ליד מגורי אנשים ואף בכמה ערים. תפוצתה היא ממרכז הודו, דרך נפאל, וייטנאם, דרום סין, קמבודיה, בנגלדש, בהוטן, מיאנמר, לאוס, תאילנד וחלק מחצי האי המלאי. ברוב תפוצתה היא יבשתית.
הקוברה היא פעילת לילה המחפשת טרף קטן. הקטנים ניזונים בעיקר מקרפדות אך הגדולים יטרפו מכרסמים שונים, נחשים אחרים ולעיתים גם דגים. את הטרף הם הורגים בהכשה מהירה משיני הארס שלהם, בדרך כלל מתוך מארב מוסווה. במין קוברה זו הזכרים והנקבות נשארים יחדיו לטפל בביצים - 18-33 בכל הטלה. הביצים מוטמנות בקרקע וההורים שומרים עליהם מטורפים.
קוברה זו היא האחראית למרבית ההרוגים מהכשת נחשים בתאילנד. הארס שלה מורכב מנוירוטוקסינים הפוגעים בעצבים וגורמים לשיתוק מהיר ולמוות תוך שעה אחת. עם זאת הקורבן יכול לכרות לעצמו את האיבר שנפגע בטרם עת.
הערות שוליים

↑  קוברה מונוקלית באתר הרשימה האדומה של IUCN
קבאלה

| --- | --- |
נוף במחוז קבאלה
נוף במחוז קבאלה
 מדינה:  אוגנדה אוגנדה
 מחוז:  קבאלה
 גובה:  1,336 מטרים
 אוכלוסייה:  ‏
  ‑ בעיר:  44,600 (2011)
 קואורדינטות:  1°15′30″S 29°59′30″E﻿ / ﻿1.25833333333333°S 29.9916666666667°E﻿ / -1.25833333333333; 29.9916666666667
 אזור זמן:  UTC +3
  מפת מיקום  מפה מפורטת   (למפת אוגנדה מוגדלת) קמפלה גולו לירה מבאלה ג'ינג'ה אנטבה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט קבאלה(למפת אוגנדה רגילה) קמפלה גולו לירה מבאלה ג'ינג'ה אנטבה מורוטו ארוא מבארארה פורט פורטל דרום סודאן קניה רפ. דמ. קונגו  רואנדה טנזניה אגם ויקטוריה  אגם אלברט קבאלה  he tabBackground:;tabBorder:#aaa;defaultTab:0;
קבּאלה (אנגלית: Kabale) היא בירת מחוז קבאלה בדרום מערב אוגנדה.
הרשות המקומית של קבאלה מונה 44,699 תושבים (2011) ושוכנת 1,336 מטרים מעל פני הים. 
קבאלה היא עיר שוק וממוקמת על ציר תנועה ראשי המגיע מהבירה קמפלה אל מעבר הגבול עם רואנדה בגאטונה בדרום; במערב ממשיך הכביש אל קיסורו שממנה ניתן להמשיך לקונגו או לעירייה רוהנג'רי ברואנדה. העיר סמוכה יחסית לאגם בניוני ומהווה בסיס לתיירים המגיעים לאתר גורילות הרים בפארק הלאומי מגהינגה ובפארק הלאומי הבלתי חדיר ביווינדי. מן העיר ניתן לראות את הרי וירונגה שעל הגבול בין אוגנדה לרואנדה.
גאוגרפיה

מחוז קבאלה הוא מחוז הררי בדרום מערב אוגנדה. שטח המחוז 1,827 קמ"ר והוא גובל עם מדינת רואנדה השכנה. גבעות ירוקות אך גם מעובדות היטב ממוקמות במחוז בגבהים שבין 1,219 מטר ל-2,347 מטר מעל פני הים. גובה זה גורם לטמפרטורה נמוכה יותר מבשאר המדינה והטמפרטורות הממוצעות בו נעות בין 15-20 מעלות צלזיוס ביום ל-10 מעלות צלזיוס בלילה. 
הלחות באזור זה גבוהה ונעה בין 90% בבקרים ל 42%-75% בשעות אחר הצהריים.
אוכלוסייה

מחוז קבאלה מונה נכון לשנת 2000 כ-629,400 תושבים, בעיקר משבט הבאקיגה. הצפיפות באזור עומדת על 344.5 בני אדם לקילומטר מרובע - המחוז השלישי הצפוף ביותר באוגנדה. כתוצאה מכך אדמת הגידול במחוז מחולקת מאוד ולבית ממוצע יש כשש או שבע חלקות על מספר גבעות.
מלבד אנשי שבט הבאקיגה, ניתן למצוא בו גם את אנשי שבט הבאטוואה (פיגמים) וקבוצות אתניות נוספות.
אטרקציות

האטרקציה העיקרית המביאה תיירים למחוז קבאלה היא גורילות ההרים. העיר שוכנת על הדרך לפארקים הלאומיים שבהם חיים בעלי החיים בסכנת הכחדה הללו פארק לאומי בווינדי ופארק לאומי מגהינגה.
אטרקציה נוספת באזור היא אגם בניוני היפה הממוקם שבעה קילומטרים מהעיר.
הערות שוליים

| --- | --- |
בקרת זהויות :  NLI: 987007545500105171  LCCN: n78042700  VIAF: 150075924   WorldCat (עם VIAF): 150075924
קטן, גדול

| --- | --- |

 מידע כללי
 מאת:  ג'ון קראולי
 שפת המקור:  אנגלית
 סוגה:  פנטזיה
 הוצאה
 תאריך הוצאה:  1981
 מספר עמודים:  525
 הוצאה בעברית
 הוצאה:  אודיסיאה
 תאריך:  2005
 תרגום:  איתמר פארן
 קישורים חיצוניים
 הספרייה הלאומית:  002652135
קטן, גדול הוא ספר פנטזיה מאת הסופר האמריקאי ג'ון קראולי(אנ'), שיצא לאור בשנת 1981. הספר זכה בפרס הפנטזיה העולמי בשנת 1982 ונחשב לספר המפורסם ביותר של קראולי.
הספר יצא לאור במספר מהדורות בשפה האנגלית. הוא תורגם לעברית על ידי המתרגם איתמר פארן וראה אור בהוצאת אודיסיאה.
עלילת הספר מתארת את הקשרים שנוצרים בין משפחת דרינקווטר לבין עולם הפיות. העלילה מתרחשת לאורך כמאה שנים (מהמאה ה-20 עד העתיד), בעיקר בסביבות ביתם הכפרי והאקסצנטרי, המכונה אדג'ווד, הממוקם צפונית לעיר הגדולה.
קוג'י

| --- | --- |
חוף קוג'י
חוף קוג'י
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 אזור:  הפרוורים המזרחיים
 עיר אם:  סידני
 גובה:  18 מטרים
 אוכלוסייה:  ‏
  ‑ בפרוור:  14,634 (10 באוגוסט 2021)
 קואורדינטות:  33°55′30″S 151°15′18″E﻿ / ﻿33.925°S 151.255°E﻿ / -33.925; 151.255
  מפת מיקום  מפה מפורטת   (למפת אוסטרליה מוגדלת) בריזבן קנברה מלבורן הובארט אדלייד פרת' דרוויןקוג'י(למפת אוסטרליה רגילה) בריזבן קנברה מלבורן הובארט אדלייד פרת' דרוויןקוג'י(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קוג'י(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן קוג'י  he tabBackground:;tabBorder:#aaa;defaultTab:0;
קוג'י (באנגלית: Coogee) הוא פרוור בסידני, המנוהל על ידי עיריית רנדוויק (City of Randwick).
גאוגרפיה

קוג'י ממוקם 8 ק"מ דרום מזרחית למרכז העסקים הראשי של סידני, לחופו של ים טסמן. בצידו המזרחי של הפרוור מפרצון קוג'י וחוף קוג'י, שניהם אתרי תיירות פופולריים. הפרוור תחום מדרום על ידי רחוב ריינבו, דרך קרינגטון ממזרח ודרך קלובלי מצפון. הפרוורים הגובלים בו הם סאות' קוג'י בדרום, רנדוויק במזרח וקלובלי בצפון.
כ-800 מטרים מקו החוף של קוג'י מצוי "אי עוגת החתונה", שונית סלעים קטנה שמהווה שובר גלים טבעי למפרצון.
היסטוריה

בשנת 1838 מושבת קוג'י הוגדרה לראשונה, ובשנת 1863 הוקם בפרוור בית הספר הראשון (שלאחר זמן מה הוסב למלון קוג'י).
בשנת 1902 עברה בפרוור החשמלית הראשונה, שחיברה אותו למע"ר. קו הרכבת הגיע מרנדוויק הסמוך והתפצל ממנו לעבר קוג'י, עם תחנה מרכזית בחוף קוג'י.
בשנת 1907 הוקם בפרוור מועדון המצילים המקומי, אחד מהמועדונים הוותיקים ביותר בסידני.
תרבות

חוף קוג'י קיבל את שמו מהמילה האבוריג'ינית קוג'ה, שמשמעה "המקום המסריח" או "ריח האצות המסריחות". אלו נבעו ככל הנראה מתופעה טבעית של סחף אצות אל החוף בעקבות זרמי המים במפרצון קוג'י.
קוג'י הוא בית למספר קבוצות ספורט בסידני, בעיקר ראגבי. קבוצת הראגבי הסידני רוסטרס מתאמנת בקוג'י ומייצגת את הפרוור בליגה הלאומית מאז 1908. בקוג'י מצוי מגרש הפוטבול Coogee Oval, המהווה מגרש בית לקבוצות רבות.
בשנת 1887 הוקם בפרוור מתחם גדול בשם אקווריום ארמון קוג'י (Coogee Palace Aquarium), שהכיל בריכת שחייה (25 על 10 מטרים), אקווריום כרישים ומספר אטרקציות נוספות כגון מגרש החלקת קרח. הכיפה הגדולה מעל המתחם קרסה בשנות הארבעים, והמקום נבנה מחדש ושופץ. כיום הוא משמש כמרכז מסחרי מקורה.
קוג'י הוא אחד הפרוורים הצפופים ביותר בסידני, ומהווה מקום מגורים מועדף ומושך אוכלוסייה החל משנות השלושים. הוא פופולרי בזכות תרבות גלישה ענפה במקום, ומושך תיירים רבים, במיוחד תרמילאים.
קאנו

ערך זה עוסק בסירה. אם התכוונתם למשמעות אחרת, ראו .
| --- | --- |

 תכונות נפוצות
 חומרים:  חרטום, ירכתיים 
 
קאנוּ הוא סוג של סירה קטנת ממדים, ששטה על פי רוב על ידי משוטים, אך לעיתים גם בעזרת מפרשים. לקאנו שני קצוות מחודדים ובדרך כלל הוא פתוח בצדו העליון, אם כי קיימים גם קאנואות בעלי כיסוי.
קאנו החתירה מונע על ידי "משוטים אינדיאניים", כשמספר החותרים תלוי בממדי הסירה. החותרים פונים לכיוון השיט, בין שהם יושבים על חיזוקי רוחב של הגוף ובין שהם כורעים ומשעינים את ברכיהם ישירות על התחתית. זה ההבדל בין חתירה בקאנו לבין חתירה בסירה רגילה, אז פונים החותרים אל הירכתיים, נגד כיוון השיט. המשוט האינדיאני יכול להיות בעל להב אחד או שניים.
לקאנואות מפרשים מגוון רחב של מעטי-מפרשים. הדגמים הנפוצים של קאנואות המפרשים המודרניים הם בעלי מעטי מפרשים ששטחם 5 מטרים מרובעים. לקאנו המפרשים הבינלאומי שטח מפרשים של 10 מטרים מרובעים, והוא אחד מדגמי התחרות הראשונים והמהירים ביותר בעולם המערבי.
תחרויות קאנו

תחרות הקאנו הראשונה נערכה בבריטניה ב-1866 ומאז אולימפיאדת ברלין (1936) זהו ענף אולימפי. קיימים מספר סוגי תחרויות, הבולטות שבהן תחרויות ספרינט, שהן תחרויות במים שקטים למרחקים קצרים, ותחרויות סלאלום, הנערכות במים לבנים, ובהן על החותרים לעבור בנקודות מסוימות המסומנות במים, ולעיתים גם לחתור נגד הזרם.
ראו גם

תחרות בניית סירות קאנו מבטון
קאנו מאלומיניום
שיט בקאנו
שיט ספורטיבי בקאנו
קאנה (אי)

| --- | --- |

 נתונים גאוגרפיים
 מיקום:  ים האיים ההברידיים 
 קואורדינטות:  57°03′28″N 6°32′44″W﻿ / ﻿57.0579°N 6.54564°W﻿ / 57.0579; -6.54564
 ארכיפלג:  האיים הקטנים באיים ההברידיים
 שטח:  11.3 קמ"ר
 אורך:  7 ק"מ
 רוחב:  1.5 ק"מ
 גובה מרבי:  210 (Carn à Ghaill) מטר
 נתונים מדיניים
 מדינה:  הממלכה המאוחדת 
 אוכלוסייה:  12 (2011)
 אזור זמן:  UTC+0
 עיר ראשית:  A'Chill
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קאנה(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קאנה
 
 
קאנה (אנגלית: Canna) הוא האי המערבי ביותר מבין ארכיפלג האיים הקטנים באיים ההברידיים הפנימיים שבסקוטלנד. הוא מחובר לאי השכן סאנדי על ידי דרך ושרטון בשעות שפל. אורכו 7 קילומטר ורוחבו 1.5 קילומטר. האי שייך ל"נאמנות הלאומית של סקוטלנד" מאז 1981 ומנוהל כחווה וכאזור שימור.
כמו האיים ויסט הדרומי ובארה היה האי קאנה באופן מסורתי קתולי ברובו משום שהוא היה אחד המקומות המעטים אליו היו יכולים קתולים לברוח מהרפורמציה הסקוטית. במהלך המחצית השנייה של המאה ה-20 הייתה באי אוכלוסייה די יציבה של 20-30 תושבים, אך במפקד של שנת 2001 נשארו בו רק 12 תושבים (יחד עם האי סאנדי).